Νταβίντ Βίγια

Βιογραφία

Γεννήθηκε στο προάστιο Τουίλα της πόλης Λανγκρέο στις 3 Δεκεμβρίου 1981.Τα πρώτα του βήματα στο ποδόσφαιρο τα έκανε στην εφηβική ομάδα της Λανγκρέο ενώ το 1999 μετακόμισε σε αυτή της Σπόρτινγ Χιχόν Β.Το 2000 έκανε την πρώτη του επαγγελματική παρουσία στην ομάδα της Σπόρτινγκ Χιχόν, που αγωνιζόταν στη Δεύτερη κατηγορία της Ισπανίας.Το 2003 ύστερα από 80 αγώνες στο πρωτάθλημα με την ομάδα της Σπόρτινγκ, κατά τους οποίους πέτυχε 38 τέρματα, ο Βίγια μεταγράφηκε στην ομάδα της Ρεάλ Σαραγόσα, με την οποία κατέκτησε το 2004 το Κύπελλο Ισπανίας και λίγο αργότερα και το Σούπερ Καπ.Το 2005 μεταγράφηκε έναντι 12 εκατομμυρίων Ευρώ στην ομάδα της Βαλένθια, με την οποία έχει κατακτήσει άλλο ένα κύπελλο Ισπανίας το 2008.Τον Μάιο του 2010, η Μπαρτσελόνα ανακοίνωσε την συμφωνία της με την Βαλένθια και τον παίκτη για την απόκτηση του, έναντι του ποσού των 40 εκατομμυρίων Ευρώ. Στις 8 Ιουλίου 2013 ο Βίγια πήρε μεταγραφή στην Ατλέτικο Μαδρίτης στην οποία αγωνίστηκε μέχρι το 2014, όταν και πήρε μεταγραφή για τη Νιου Γιορκ Σίτι ΦΚ στις ΗΠΑ.
Ο Βίγια έκανε την πρώτη του εμφάνιση με την εθνική ομάδα της Ισπανίας το 2005, με αντίπαλο το Σαν Μαρίνο.Έλαβε μέρος στο Παγκόσμιο Κύπελλο του 2006, όπου πέτυχε 3 τέρματα και στο Ευρωπαϊκό πρωτάθλημα ποδοσφαίρου του 2008, όπου με τα 4 γκολ που πέτυχε βοήθησε την ομάδα του να κατακτήσει το τρόπαιο.Έλαβε επίσης μέρος στο Κύπελλο Συνομοσπονδιών του 2009 στη Νότιο Αφρική, ενώ στο Παγκόσμιο Κύπελλο του 2010 ήταν ανάμεσα στους πρώτους σκόρερ της διοργάνωσης με 5 τέρματα (τον ίδιο αριθμό τερμάτων πέτυχαν και οι Τόμας Μύλερ, Γουέσλεϊ Σνάιντερ και Ντιέγο Φορλάν).Ο Βίγια είναι ο πρώτος σκόρερ στην ιστορία της εθνικής Ισπανίας.

Προσωπική ζωή

Το 2003, παντρεύεται την Πατρίθια Γκονσάλεθ. Μαζί έχουν 3 παιδιά: την Ζαίντα, την Ολάγια και τον Λούκα. Ο Βίγια συμμετείχε και συμμετέχει σε πολλές φιλανθρωπικές οργανώσεις. Ασχολείται ενεργά στις καμπάνιες της UNICEF.

Σπόρτινγκ Χιχόν Β

Το ταλέντο του Βίγια προκάλεσε το ενδιαφέρον πολλών μεγάλων ομάδων των Αστουριών, όμως μια από τις μεγαλύτερες ομάδες των Αστουριών, η Ρεάλ Οβιδέο δεν πίστευε ότι ο Βίγια είχε επαρκείς δυνατότητες, για να γίνει μεγάλος ποδοσφαιριστής, έτσι η Σπόρτινγκ Χιχόν τον απέκτησε και εντάχθηκε στην δεύτερη ομάδα, εκεί που μέτρησε  25 γκολ σε 65 εμφανίσεις σε δύο σεζόν.

Σπόρτινγκ Χιχόν

Ο τότε προπονητής της Σπόρτινγκ, Πέπε Ασεμπάλ, δήλωσε ότι ο Βίγια χρειαζόταν πολλή δουλειά ακόμα για να  ετοιμαστεί για να γίνει  μεγάλος ποδοσφαιριστής. Σε δύο σεζόν στην πρώτη ομάδα  πέτυχε 38 γκολ σε 80 συμμετοχές.

Σεζόν 2003-2004

Το καλοκαίρι του 2003 παίρνει μεταγραφή στην Ρεάλ Σαραγόσα, προερχόμενος από δύο πλήρεις σεζόν στην πρώτη ομάδα της Σπόρτινγκ Χιχόν. Με τη μεταγραφή αυτή ο Βίγια είχε για πρώτη φορά την ευκαιρία να αγωνιστεί στην κορυφαία κατηγορία της Ισπανίας. Το ντεμπούτο του το έκανε στο πρώτο κιόλας ματς της σεζόν στην εκτός έδρας ήττα με 1-0 απέναντι στην Ντεπορτίβο Λα Κορούνια. Το πρώτο του γκολ στην νέα του ομάδα το πέτυχε, μετά από δύο παιχνίδια, κάνοντας το 2-0 για την ομάδα του σε ένα ματς που έληξε 3-0 απέναντι στην Ρεάλ Μουρθία. Στις 25 Απριλίου του 2004 κάνει το πρώτο χατ-τρικ στη Σαραγόσα]] απέναντι στη Σεβίλλη σε ένα θεαματικό 4-4, εκεί που σκόραρε και τα 4 γκολ της ομάδας του.
Η Σαραγόσα το 2004 κατέκτησε το κύπελλο Ισπανίας με τον Βίγια να παίζει σημαντικό ρόλο σε αυτό καθώς σκόραρε το δεύτερο γκολ της ομάδας του στον τελικό κυπέλλου απέναντι στην Ρεάλ Μαδρίτης με τον αγώνα να λήγει 3-2. Μετά τον τελικό βρίσκει μια θέση στην εθνική Ισπανίας. Εκείνη την σεζόν η Σαραγόσα κατέκτησε το Σούπερ Καπ Ισπανίας. Ο Βίγια έκανε την πρώτη του διεθνή του συμμετοχή απέναντι στο Σαν Μαρίνο.

Σεζόν 2004-2005

Αφού η Σαραγόσα κατέκτησε το κύπελλο Ισπανίας αγωνίστηκε το κύπελλο ΟΥΕΦΑ 2004-2005, έτσι ο Βίγια είχε την ευκαιρεία να αγωνιστεί για πρώτη φορά σε μια ευρωπαϊκή διοργάνωση. Στον πρώτο αγώνα ο Βίγια ήταν αναπληρωματικός στην νίκη της ομάδας του με 2-0 απέναντι στην Ουτρέχτη. Στην φάση των 16 η Σαραγόσα βρέθηκε αντιμέτωπη με την Ραπίντ Βιέννης. Ο Βίγια ήταν βασικός στο πρώτο ματς που έληξε 1-1. Ήταν βασικός και στο δεύτερο παιχνίδι που σκόραρε, στην ισοπαλία 2-2, όμως η  Σαραγόσα αποκλείστηκε λόγω του κανονισμού του εκτός έδρας γκολ. Ο Βίγια πέτυχε 2 γκολ στον θρίαμβο επί της Σεβίλλης με 3-0 για το πρωτάθλημα.

Σεζόν 2005-2006

Ο Βίγια το καλοκαίρι του 2005 πήρε μεταγραφή στην Βαλένθια ενάντι 12.000.000€. Ο Βίγια έκανε το ντεπούτο του με την Βαλένθια σε ένα ματς για το κύπελλο Ιντερτότο απέναντι στην Βελγική Γάνδη που σκόραρε στο τελικό 2-0. Το ντεπούτο του στο πρωτάθλημα το έκανε απέναντι στην Ρεάλ Μπέτις περνώντας μέσα στον αγώνα από τον πάγκο στις 27 Αυγούστου του 2005.Στις 23 Οκτωβρίου ο Βίγια σκόραρε το νικητήριο γκόλ απέναντι στην Ρεάλ Μαδρίτης στο Σαντιάγκο ΜπερναμπέουΣτις 12 Φεβρουαρίου σκοράρει ένα γκολ απέναντι στην Μπαρτσελόνα που αποδείχτηκε αρκετό για να νικήσει η ομάδα του. Ο Βίγια πέτυχε το πρώτο του χατ-τρικ απέναντι στην Αθλέτικ Μπιλμπάο εκτός έδρας, σπάζοντας το ρεκόρ για το πιο γρήγορο χατ-τρικ στο ισπανικό πρωτάθλημα, σε μόλις 5 λεπτά.

Σεζόν 2006-2007

Ο Βίγια κάνει το ντεμπούτο του στο Τσάμπιονς Λιγκ  στα προκριματικά της διοργάνωσης ξεκινώντας σαν αναπληρωματικός και μπαίνοντας σαν αλλαγή στην ήττα της ομάδας του με 1-0 απέναντι στην  Ρεντ Μπουλ Σάλσμπουργκ,στο δεύτερο παιχνίδι για την πρόκριση στους ομίλους σε ένα ματς που σκόραρε και η ομάδα του νίκησε με 3-0 παίρνοντας την πρόκριση. Τα καθοριστικά του γκολ απέναντι σε Σαχτάρ και ΑΣ Ρόμα έδωσαν την πρόκριση στην φάση των 16, εκεί που η ομάδα του αναμετρήθηκε με την Ίντερ, στο πρώτο παιχνίδι στο Σαν Σίρο ο Βίγια σκόραρε ένα γκολ από απευθείας εκτέλεση φάουλ σε έναν αγώνα που έληξε 2-2. Το δεύτερο ματς έληξε 0-0 και η Βαλένθια πέρασε, λόγω του κανονισμού για τα εκτός έδρας γκολ. Στους προημιτελικούς η ομάδα του αντιμετώπισε την Τσέλσι. Ο Βίγια ήταν βασικός και στα δύο παιχνίδια, όμως δεν κατάφερε να βάλει γκολ. Το πρώτο ματς έληξε με 1-1 και ο δεύτερος 3-2 και η ομάδα του δεν κατάφερε να προκριθεί στα ημιτελικά.

Σεζόν 2007-2008

Ο Βίγια κατέκτησε το κύπελλο Ισπανίας για δεύτερη φορά στην καριέρα του νικώντας την Μπαρτσελόνα 3-2 στον ημιτελικό και 3-1´ την Χετάφε στον τελικό.Στην 100η του εμφάνιση με την Βαλένθια για το πρωτάθλημα, έκανε χατ-τρικ εναντίον της Λεβάντε. Στο τέλος της σεζόν υπέγραψε νέο συμβόλαιο εξαετούς διάρκειας μέχρι το καλοκαίρι του 2014.

Σεζόν 2008-2009

Αφού τελείωσε σαν πρώτος σκόρερ το  Γιούρο 2008 ο Βίγια σκόραρε το πρώτο του γκολ του στο πρώτο κιόλας ματς στο 3-0 επί της Μαγιόρκα. Στις 2 Δεκεμβρίου ο Βίγια κατέκτησε την 17η θέση στην βαθμολογία της Ballon d'or για το 2008 . Στις 12 Ιανουαρίου 2008 ο Βίγια κατακτάει την 9η θέση σύμφωνα με την FIFA. Η Βαλένθια περνάει στην φάση των 32 σαν δεύτερη του ομιλού της του κυπέλλου ΟΥΕΦΑ, όμως ο Βίγια συχνά στα παιχνίδια του ομίλου συχνά ήταν αναπληρωματικός. Ο Βίγια τελείωσε την σεζόν σαν τρίτος σκόρερ του πρωταθλήματος με 28 γκολ.

Σεζόν 2009-2010

Στην καλοκαιρινή μεταγραφική περίοδο του 2009 πολλά ΜΜΕ έλεγαν πως για τον Βίγια υπήρχε ενδιαφέρον μεγάλων ευρωπαϊκών ομάδων όπως:
Ρεάλ Μαδρίτης, Μπαρτσελόνα, Λίβερπουλ, Τσέλσι, Μάντσεστερ Γιουνάιτεντ κ.α.
Το 2009 σκόραρε περισσότερα γκολ από κάθε άλλον ποδοσφαιριστή συνολικά 43 γκολ σε 54 παιχνίδια σε όλες τις διοργανώσεις με την φανέλα της Βαλένθια. Στις 18 Οκτωβρίου έγινε υποψήφιος για το Ballon d'or και στις 30 του ίδιου μήνα γίνεται υποψήφιος για τον παίκτη της χρονιάς από την FIFA. Στις 17 Ιανουαρίου σκοράρει το 100ο γκολ για τη Βαλένθια στο Ισπανικό πρωτάθλημα. Στις 18 Μαρτίου 2010 πετυχαίνει χατ-τρικ εναντίον της Βέρντερ Βρέμης για το Γιουρόπα Λιγκ στο εκτός έδρας 4-4.

Σεζον 2010-2011

Στις 19 Μαΐου 2010  ο Βίγια μεταγράφεται στην Μπαρτσελόνα ενάντι σε ένα ποσό της τάξης των 40.000.000€. Ο Βίγια υπέγραψε συμβόλαιο τετραετούς διάρκειας με απολαβές 7.000.000€ το χρόνο. Στις 21 Μαΐου 35.000 φιλάθλοι της Μπαρτσελόνα πήγαν στο Καμπ Νόου, για να παρακολουθήσουν την παρουσίαση του νέου μεταγραφικού αποκτήματος της αγαπημένης τους ομάδας. Έκανε το ντεπούτο του στον δεύτερο αγώνα του Ισπανικού Σούπερ Καπ  μπαίνοντας σαν αλλαγή στο ημίχρονο αντί του Πέδρο, στον νικηφόρο αγώνα με 4-0, εναντίον της Σεβίλλης. Με την νίκη αυτή ο Βίγια κατέκτησε αυτόν τον τίτλο για δεύτερη φορά στην καριέρα του. Το πρώτο του γκολ στην Μπαρτσελόνα το πέτυχε στο κύπελλο Χουάν Γκαμπέρ (ένα φιλικό κύπελλο) εναντίον της Μίλαν. Το ντεπούτο του με την Μπαρτσελόνα στο πρωτάθλημα, εναντίον της Ράσινγκ, στο οποίο σκόραρε το τρίτο και τελευταίο γκολ της ομάδας του σε ένα ματς που έληξε 3-0. Στις 14 Σεπτεμβρίου σκοράρει στο ντεπούτο του στο  Τσάμπιονς Λιγκ εναντίον του Παναθηναϊκού, στο νικηφόρο 5-0. Το πρώτο του El Clásico ήταν στις 29 Νοεμβρίου 2010 στο οποίο σκόραρε δύο γκολ, στο νικηφόρο 5-0.

Σεζόν 2011-2012

Ο Βίγια ξεκίνησε την νέα σεζόν σκοράροντας απέναντι στην Σ.Δ  Γουανταλαχάρα και Κλάμπ Αμέρικα σε φιλικά προετοιμασίας ενόψει της νέας σεζόν. Η πρώτη του επίσημη εμφάνιση, έγινε στον πρώτο αγώνα για το Σούπερ Καπ απέναντι στην Ρεάλ Μαδρίτης σε ένα ματς στο οποίο σκόραρε. Ο επόμενος αγώνας του Σούπερ Καπ βρήκε την Μπαρτσελόνα να νικάει με 3-2 και να κατακτάει το τρόπαιο. Στο παγκόσμιο κύπελλο συλόγων στον αγώνα εναντίον της πρωταθλήτριας του Τσάμπιονς Λιγκ Ασίας, Αλ-Σαντ, τραυματίστηκε στο οστό της κνήμης και οι γιατροί είπαν οτι έπρεπε να μείνει εκτός γηπέδων για όλη την σεζόν και για το Γιούρο του 2012.

Σεζόν 2012-2013

Αφού ξόδεψε 8 μήνες έξω από τους αγωνιστικούς χώρους, ο Βίγια επέστρεψε στα γήπεδα στον αγώνα της Μπαρτσελόνα με την Διναμό Βουκουρεστίου, μπαίνοντας σαν αλλαγή στην νίκη της ομάδας του με 3-0. Στις 19 Αυγούστου ο Βίγια μπαίνει ως αλλαγή του Πέδρο στο πρώτο παιχνίδι της σεζόν. Εφτά λεπτά μετά την αλλαγή σκοράρει στον νικηφόρο αγώνα εναντίον της Ρεάλ Σοσιεδάδ με 5-1. Στις 28 Νοεμβρίου πετυχαίνει το 300ο γκολ της καριέρας του εναντίον της Ντεπορτίβο Άλαβες. Ο Βίγια συμμετύχε στο κύπελλο Συνομοσποδιών του 2013.

Σεζόν 2013-2014

Στις 8 Ιουλίου η Ατλέτικο Μαδρίτης συμφώνησε με την Μπαρτσελόνα για την παραχώρηση του Νταβίντ Βίγια έναντι του ποσού των 5.100.000€. Έκανε το ντεπούτο του στον πρώτο αγώνα του Σούπερ Καπ Ισπανίας απέναντι στην πρώην του ομάδα σε έναν αγώνα που ο Βίγια σκόραρε. Σκόραρε το πρώτο του γκολ στο πρωτάθλημα στις 1 Σεπτεμβρίου 2013 στην εκτός έδρας νίκη επί της Ρεάλ Σοσιεδάδ με 2-1. Τελείωσε την σεζόν με 36 συμμετοχές και 13 στο πρωτάθλημα, βοηθώντας σημαντικά την Ατλέτικο να κατακτήσει το πρώτο της πρωτάθλημα μετά από 18 χρόνια.

Νιου Γιορκ Σίτυ

Στην 1 Ιουνίου του 2014 ο Βίγια αποφασίζει να φύγει απο την Ατλέτικο Μαδρίτης και πηγαίνει στο MLS για την Νιου Γιορκ Σίτυ.

Μέλμπορν Σίτυ (δανεικός)

Το καλοκαίρι του 2014 ο Βίγια δίνεται δανεικός στην Μέλμπουρν Σίτυ της Αυστραλίας. Στον πρώτο αγώνα της σεζόν ο Βίγια σκοράρει απέναντι στην Σύδνει. Στις 19 Οκτωβρίου σκοράρει στο 87ο λεπτό της αναμέτρησης με τους Νιουκάστλ Τζετς στο ισόπαλο 1-1.

Επιστροφή στην Νιου Γιορκ Σίτυ

Ο Βίγια παίρνει το χρίσμα του αρχηγού στην 1 Φεβρουαρίου. Εννια μέρες μετά σκόραρε το πρώτο γκολ του στην αμερικάνικη ομάδα στο φιλικό με την Σκοτσέζικη Σεντ Μίρεν. Στις 8 Μαρτίου είναι βασικός στον πρώτο αγώνα της ομάδας στο MLS εναντίον του Ορλάντο Σίτυ που έληξε 1-1. Ο Βίγια ήταν ένας από τους εκλεκτούς που συμμετείχαν στο MLS All Star Game, απέναντι στην ομάδα της Τότεναμ, εκεί που σκόραρε το νικητήριο γκολ, στο τελικό 2-1.

Βίσελ Κόμπε

Τον Δεκέμβριο του 2018 ο Βίγια ως ελεύθερος από την Νιου Γιορκ Σίτυ, εντάχθηκε στην ιαπωνική ομάδα Βίσελ Κόμπε.

Μουντιάλ 2006

Ο Βίγια πριν τα προκριματικά ήταν βασικό μέλος της Εθνικής Ισπανίας Κ21. Ο Λουίς Αραγκόνεθ τον κάλεσε να συμμετάσχει στον αγώνα με το Σαν Μαρίνο στις 9 Φεβρουαρίου 2005, εκεί που έκανε το ντεμπούτο του. Πέτυχε το πρώτο του γκολ εναντίον της Σλοβακίας στις 16 Νοεμβρίου. Μετά από μία επιτυχημένη σεζόν με την Βαλένθια συμπεριλήφθηκε στην 23άδα που συμμετείχε στο Μουντιάλ.
Έκανε το ντεμπούτο στην τελική φάση του Μουντιάλ, στον νικηφόρο αγώνα εναντίον της Ουκρανίας με 4-0, όπου σκόραρε 2 γκολ. Επίσης στην φάση των 16 έβαλε την εθνική του μπροστά στον αγώνα με την Γαλλία, στον αγώνα όμως που έληξε με 3-1 υπέρ της Γαλλίας. Αυτός και ο Φερνάντο Τόρρες ήταν οι κορυφαίοι σκόρερ της Ισπανίας με 3 γκολ.

Γιούρο 2008

Στο τέλος του 2006 μπαίνει στα βασικά πλάνα του Αραγκόνεθ και βγάζει τον Ραούλ εκτός των πλάνων του. Στα προκριματικά πετυχαίνει έξι γκολ, ανάμεσά τους ένα ψαλιδάκι, εναντίον του Λίχτενσταϊν. Συμμετέχει στην τελική φάση του τουρνουά, όπου πετυχαίνει χατ-τρικ στον αγώνα εναντίον της Ρωσίας, σε έναν αγώνα που έληξε 4-1 και γίνεται έτσι, μόλις ο έβδομος που το πετυχαίνει αυτό σε Γιούρο. Στον επόμενο αγώνα χαρίζει την νίκη στην ομάδα του με ένα γκολ στο 92' λεπτό εναντίον της Σουηδίας στο τελικό 2-1. Στα προημιτελικά εναντίον της Ιταλίας, ο οποίος κατέληξε στα πέναλτι, ο Βίγια χτύπησε το πρώτο και σκόραρε. Στα ημιτελικά με την Ρωσία τραυματίστηκε και αντικαταστάθηκε από τον Σεσκ Φάμπρεγκας και δεν αγωνίστηκε στον νικηφόρο τελικό εναντίον της Γερμανίας με 1-0. Συνολικά σκόραρε 4 γκολ σε 4 παιχνίδια.

Κύπελλο Συνομοσπονδιών 2009

Στην 1 Ιουνίου 2009 ο Βιλθέντ ντελ Μπόσκε, καλεί τον Βίγια να συμμετάσχει στο Κύπελλο Συνομοσπονδιών. Σε ένα φιλικό προετοιμασίας πετυχαίνει το δεύτερο χατ-τρικ στην εθνική Ισπανίας, ακριβώς ένα χρόνο μετά το πρώτο του εναντίον της Ρωσίας. Έκανε το ντεμπούτο του σε Κύπελλο Συνομοσπονδιών, σκοράροντας εναντίον της Νέας Ζηλανδίας, στο νικηφόρο 5-0. Ήταν στην καλύτερη ενδεκάδα του τουρνουά και κατέκτησε το χάλκινο παπούτσι της διοργάνωσης.

Παγκόσμιο κύπελλο 2010

Στον πρώτο αγώνα του Μουντιάλ, ο Βίγια δεν κατάφερε να κάνει κάτι για να αποφύγει η εθνική του το σοκ -την ήττα από την Ελβετία-. Πέντε μέρες μετά σκόραρε και τα 2 γκολ στην νίκη της ομάδας του με 2-0, εναντίον της Ονδούρας. Βοήθησε την ομάδα του να περάσει στους 16, σκοράροντας το πρώτο γκολ της ομάδας του στην με 2-1 επί της Χιλής. Με αυτό το γκολ έγινε ο κορυφαίος σκόρερ της Ισπανίας σε Μουντιάλ με τα γκολ του να είναι 6. Η Ισπανία αντιμετώπισε την Πορτογαλία εκεί που σκόραρε το μοναδικό γκολ της αναμέτρησης. Στο προημιτελικά με την Παραγουάη σκόραρε επίσης το μοναδικό γκολ του αγώνα. Δεν σκόραρε στον ημιτελικό με την Γερμανία, που όμως η ομάδα του νίκησε με γκολ του Κάρλες Πουγιούλ. Ήταν στην βασική ενδεκάδα του τελικού εναντίον της Ολλανδίας, όμως αντικαταστάθηκε από τον Φερνάντο Τόρρες στο 106' στον νικηφόρο τελικό. Με την νίκη αυτή ο Βίγια πήρε το Μουντιάλ για πρώτη και τελευταία φορά στην καριέρα του. Πήρε το ασημένιο παπούτσι, έχοντας τον ίδιο αριθμό γκολ με τον Τόμας Μίλερ, όμως ο Γερμανός είχε περισσότερες ασίστ. Ο Βίγια επιλέχτηκε στην καλύτερη ενδεκάδα της διοργάνωσης.

Γιούρο 2012

Ο πρώτος αγώνας της Ισπανίας στα προκριματικά, ήταν με το Λιχνεστάιν, στις 3 Σεπτεμβρίου. Σε αυτόν τον αγώνα ο Βίγια σκόραρε, το 44ο γκολ στην εθνική του και ισοφαρίζει το ρεκόρ του Ραούλ, για τους κορυφαίους σκόρερ, σε έναν αγώνα που έληξε με 4-0. Τον Οκτώβριο του 2010 στον εκτός έδρας αγώνα με την Σκωτία, σκοράρει και σπάει το ρεκόρ του Ραούλ, βοηθώντας την ομάδα του να νικήσει με 3-2. Σκόραρε 7 γκολ στα προκριματικά και δεν κατάφερε να παίξει στην τελική φάση λόγω τραυματισμού.

Κύπελλο Συνομοσπονδιών 2013

Στις 3 Ιουνίου, Ντελ Μπόσκε τον συμπεριλαμβάνει στις κλήσεις του για το Κύπελλο Συνομοσπονδιών εκεί που σκόραρε 3 γκολ, όλα στην νίκη επί της Ταϊτής με 10-0.

Μουντιάλ 2014

Πριν ξεκινήσει το Μουντιάλ, ο Βίγια ανακοίνωσε πως μετά από αυτή τη διοργάνωση, θα αποχωρούσε από την εθνική. Σκόραρε το 59ο και τελευταίο γκολ και 9ο για Μουντιάλ, με την εθνική του, στην νίκη με 3-0, εναντίον της Αυστραλίας, στις 23 Ιουνίου.